จังหวัดเพรชบุรีจะมีบัวลอยขายเฉพาะฤดูหนาวเท่านั้นค่ะซึ่งก็มีหลายร้านที่มีชื่อเสียง วันนี้จะมารีวิวก่อน 1 ร้าน คือบัวลอยสะพานดำ

พิกัดถ้าจะมาร้านนี้วิ่งมาจากกรุงเทพเจอทางเบี่ยงขวาที่จะไปชะอำไม่ต้องเบี่ยงให้ชิดซ้ายวิ่งตรงเข้าตัวเมืองเพชรบุรีเมื่อเจอ 3 แยกทีตันให้เลี้ยวขวาแล้วเลี้ยวซ้ายเลยที่ 3 แยกไฟแดง จากนั้นวิ่งตรงไปเรื่อยเรื่อยจนเลยไฟแดงไป 2 ไฟแดงเมื่อถึงสะพานที่จะข้ามแม่น้ำเพชรบุรีไม่ต้องวิ่งข้ามสะพานให้เลี้ยวซ้ายเลยค่ะจะเจอร้านนี้อยู่แต่จะขายตอนค่ำๆ นะคะถ้ามาตอนกลางวันไม่น่าจะเจอ

ราคาก็ตามรูปเลยนะคะก็ถือว่าไม่ได้แพงมาก สามารถเลือกได้ว่าจะใส่เครื่องอันได้แก่ พวกถั่วแดง เผือกหรืออื่นๆหรือเปล่าค่ะ หรือถ้าไม่กินบัวลอยจะสั่งไข่หวานอย่างเดียวเค้าก็ขาย

ที่นี่มีที่นั่งให้นะคะแต่ไม่เยอะมาก คนเพชรบุรีเองส่วนใหญ่ก็ซื้อกลับไปกินที่บ้านมากกว่าค่ะ

ของเราสั่งเป็นบัวลอยไข่หวานไม่ใส่เครื่องส่วนของน้องสะใภ้สั่งเป็นไข่หวานใส่เครื่องค่ะ

บัวลอยของเจ้านี้มีแต่ฟักทอง อัญชัญ ใบเตย เราไม่เห็นที่เป็นบัวลอยที่แป้งทำจากเผือกนะคะ

แต่รสชาติของกะทิบัวลอยอร่อยดีค่ะไม่หวานจัดเกินไปหวานมันกำลังดี

โดยรวมก็เป็นร้านบัวลอยที่อร่อยล้ำ 1 ค่ะเอาไว้ถ้ามีโอกาสจะตระเวนกินร้านอื่นๆแล้วทำรีวิวเพิ่มนะคะ